|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA**  **PAŠVALDĪBAS DOMES LĒMUMS**

Gulbenē

|  |  |  |
| --- | --- | --- |
| **2025.gada 23.janvārī** | **Nr. GND/2025/5**  **(ārkārtas sēdes protokols Nr.2; 1.p.)**   |  | | --- | |  | |

**Par projekta “****Rēzeknes ielas atjaunošana posmā no Brīvības ielas līdz Parka ielai Gulbenē” pieteikuma iesniegšanu Satiksmes ministrijā un projekta finansējuma nodrošināšanu**

Gulbenes novada pašvaldība, pamatojoties uz Ministru kabineta 2008.gada 11.marta noteikumu Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” (turpmāk – MK noteikumi Nr.173) VIII. nodaļu, gatavo iesniegumu Satiksmes ministrijai par līdzfinansējuma piešķiršanu no valsts budžeta Rēzeknes ielas atjaunošanai posmā no Brīvības ielas līdz Parka ielai.

Projekta “Rēzeknes ielas atjaunošana posmā no Brīvības ielas līdz Parka ielai Gulbenē” ietvaros būvniecības kopējās paredzamās izmaksas ar pievienotās vērtības nodokli ir 104 512,99 EUR (viens simts četri tūkstoši pieci simti divpadsmit *euro*, 99 *centi*). Atbilstoši MK noteikumu Nr.173 36.1. punktā noteiktajam, līdzfinansējums no valsts budžeta ir 75% jeb 78 384,74 EUR (septiņdesmit astoņi tūkstoši trīs simti astoņdesmit četri *euro*, 74 *centi*). Pašvaldības līdzfinansējums 25% jeb 26 128, 25 EUR (divdesmit seši tūkstoši simt divdesmit astoņi *euro*, 25 *centi*). Pēc projekta īstenošani nepieciešamo iepirkumu pabeigšanas projekta finansējuma summas var tikt precizētas. Projekta īstenošanas laiks - līdz 2026.gada beigām.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, kā arī ievērojot Ministru kabineta 2008.gada 11.marta noteikumu Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” prasības, atklāti balsojot: ar 10 balsīm "Par" (Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Ivars Kupčs, Mudīte Motivāne), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBALSTĪT Gulbenes novada pašvaldības projekta “Rēzeknes ielas atjaunošana posmā no Brīvības ielas līdz Parka ielai Gulbenē” pieteikuma iesniegšanu izvērtēšanai Satiksmes ministrijā.

2. Projekta apstiprināšanas gadījumā NODROŠINĀT projekta realizācijai nepieciešamo līdzfinansējumu līdz 26 128, 25 EUR (divdesmit seši tūkstoši simt divdesmit astoņi *euro*, 25 *centi*) Gulbenes novada pašvaldības 2025.gada un 2026.gada budžetā.

3. Par Gulbenes novada pašvaldības projekta “Rēzeknes ielas atjaunošana posmā no Brīvības ielas līdz Parka ielai Gulbenē” pieteikuma iesniegšanu Satiksmes minsistrijā atbildīgs atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.

4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis